Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 300

(27) Három kivétel van a versenytársak közötti vertikális megállapodásokra vonatkozó általános kizárás alól, amelyek közül mindhárom a 2. cikk (4) bekezdésében található, és valamennyi a nem kölcsönös megállapodásokra vonatkozik. A nem kölcsönösség például azt jelenti, hogy bár az egyik gyártó forgalmazója lesz a másik gyártó termékeinek, az utóbbi nem lesz forgalmazója az elsõ gyártó termékeinek. A versenytársak közötti nem kölcsönös megállapodásokra kiterjed a csoportmentesítési rendelet hatálya, ha (1) a vevõ forgalma nem haladja meg a 100 millió eurót, vagy (2) a szállító az áruknak gyártója és forgalmazója is, míg a vevõ a versengõ termékeknek csak forgalmazója, de nem gyártója, vagy (3) a szállító olyan szolgáltató, amely a kereskedelem számos szintjén mûködik, míg a vevõ nem kínál versengõ szolgáltatásokat azon a kereskedelmi szinten, ahol megvásárolja a szerzõdés szerinti szolgáltatásokat. A második kivétel a kettõs forgalmazás eseteire vonatkozik, azaz arra, amikor egy adott termék gyártója e termék forgalmazójaként is mûködik az õ termékeit forgalmazó független kereskedõk versenytársaként. Az a forgalmazó, amely a gyártó részére termékleírást ad át abból a célból, hogy az meghatározott terméket gyártson a forgalmazó márkaneve alatt, nem tekinthetõ az ilyen saját márkájú termékek gyártójának. A harmadik kivétel hasonló kettõs forgalmazási helyzetre vonatkozik a szolgáltatások vonatkozásában, amikor a szállító a vevõ kereskedelmi szintjén szolgáltatóként is mûködik. (iii) Kiskereskedõi társulások

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes